 Ụlọ ọrụ na-ahụ maka Ntụliaka bụ Independent National Electoral Commission nọrọ na Wednezdee kpọpụta aka na-achị Rivas Steeti, Nyesom Wike, dịka onye turu ugo na ntụliaka gọvanọ na steeti ahụ.  Onye nọ nisi Ntụliaka ahụ, Teddy Adias, bụ onye mere nkwupụta nisi ụlọ ọrụ INEC dị na Port Harcourt kwuru, Wike, bụ onye zọrọ ya bụ ọkwa site na ndọrọndọrọ ọchịchị Peoples Democratic Party, nwetara vootu dị puku narị asatọ na iri asatọ na isii, na narị abụọ na iri isii na anọ 886,264, ebe ogbo ya na African Alliance Congress, Biokpomabo Awara, nwetara puku otu narị na iri asaa na atọ, na narị asatọ na iri ise na iteghete 173, 859.Awara bụ onye Mịnịsta na-ahụ maka Njem, Rotimi Ámá echi, kwadoro dịka ndị ndọrọndọrọ ọchịchị All Progressive Congress enweghị onye ha wepụtara na ntụliaka ahụ.Ka ọ na-akpọ Wike dịka onye meriri, Adias kwuru na gọvanọ ahụ mezuchara ihe niile iwu kwuru.Adias kwuru na vootu dị puku narị abụọ na iri anọ na iteghete, na narị atọ na iri abụọ na anọ 249,324 bụ nke a na-agụnyeghị nihi na emeghị Ntụliaka ebe ahụ ma ọ bụ Ntụliaka ahụ bụ nke akagburu akagbu nihi ọgbaghara.Nokwu ya, Mụ, nụbọchị taa, kwusịrị ike, na abụ m onye nọ nisi Ntụliaka a, na Nyesom Wike nke Peoples Democratic Party, emezuchala ihe niile iwu chọrọ, ma nwetakwa vootu kacha nọnụ ọgụgụ ma bụrụzịa onye turu ugo.Onye mmeri, bụ onye ji vootu kachasị nọnụ ọgụgụ, nwetara vootu dị puku narị asatọ na iri asatọ na isii, na narị abụọ na iri isii na anọ 886,264, ebe onye nke abụọ nwetara vootu dị narị asatọ na iri ise na iteghete 173, 859. Ndịiche dị na vootu ndị a dị puku narị asaa na iri na abụọ, narị anọ na ise 712,405. Ndị denyere anya ha nakwụkwọ maka Ntụliaka na ebe ndị ahụ emeghị Ntụliaka ma ọ bụ ebe ndị ahụ akagburu dị puku narị abụọ na iri anọ na iteghete, narị atọ na iri abụọ na anọ 249,324.Ozigbo akpọchara ya dịka onye meriri, Wike si na mmeri ahụ bụ nke Chineke na ndị niile bụ ndị tufuru ndụ ha nime Ntụliaka nke afọ a na Steeti Rivas.Gọvanọ ahụ bụ onye meriri na okpuru ọchịchị iri na iteghete nime okpuru ọchịchị iri abụọ na otu ebe Awara meriri na okpuru ọchịchị ndị a: Toru okpuru ọchịchị ya na Oyigbo.Wike gosipụtara ume ya nokpuru ọchịchị ya, ObioAkpọrọ, ebe o nwetara vootu dị puku narị abụọ na iri asatọ na otu, otu narị na iri isii na otu, ebe Awara nwetara naanị puku asaa, narị anọ na iri iteghete na ise 7,495Enweghị vootu a chịkọtara na okpuru ọchịchị AbuaOdual na Gokana maka ọtụtụ nsogbu na ọgbaghara nke metụtara ọnọdụ nchekwa.Gọvanọ ahụ nwetakwara vootu dị elu nokpuru ọchịchị Andoni, bụ obodo onyeisi oche ndọrọndọrọ ọchịchị Peoples Democratic Party, Uche Secondus.Dịka ihe ịtụya, Wike merikwara nokpuru ọchịchị Ikwerre, bụ okpuru ọchịchị Amaechi. 